ستانلى كوبريك (Stanley Kubrick) (اتولد فى 26 يوليو 1928 - مات فى 7 مارس 1999) هو مخرج ومؤلف ومنتج ومصور سينمائى امريكى مشهور عاش معظم مشوار حياته المهنية فى انجلترا لمدة 40 سنة. كوبريك كان معروف باهتمامه الشديد قوى بالحاجات اللى بيستخدمها فى شغله وكمان بطريقته البطيئة فى اداء شغله, وتنوع الاساليب اللى كان بيشتغل بيها. معروف عن المخرج ده عالميا انه من اهم المخرجين فى تاريخ السيما ومعظم افلامه اترشحت وكسبت جوايز اوسكار كتيرة وهو كمخرج خد جايزة اوسكار واحدة بس عن فليمه المشهور اوديسا الفضاء 2001. كان كوبريك ضعيف فى الدراسة واداله ابوه هدية لعبة شطرنج لما كان عنده 12 سنة وبقت اللعبة دى معاه طول حياته وفى سن التلتاشر اشتراله ابوه كاميرا كان فى بداية حياته مهتم بموسيقا الچاز jazz وحاول يكون طبال درامرز. بعد السانوية العامة اشتغل مصور فوتوغرافى لمجلة اسمها لوك. فى الخمسينات ابتدا مشواره السينمائى كمخرج للافلام الوثائقية وبعد كده انتقل لسيما الافلام الطويلة.